Veltins arena

„Veltins“ arena (arba AufSchalke arena) – futbolo stadionas Gelzenkirchene, Vokietijoje. Savo namų rungtynes čia žaidžia FC Schalke 04 futbolo klubas. Stadiono talpa yra 61 482 vietos (stovimos ir sėdimos) arba 48 426 vietos (tik sėdimos, skirtos tarptautinėms varžyboms). Stadionas vadinamas rėmėjo „Veltins“ bendrovės vardu. Naujasis stadionas pastatytas senojo vietoje, tačiau dėl po stadionu esančių anglies kasyklos šachtų teko jį pasukti apie 45° kampu. Stadione yra 2 aukštų tribūnos. Tarp šių dviejų aukštų aplink visą stadioną yra 72 VIP ložės. Stadionas, priklausomai nuo oro sąlygų, gali būti uždaras arba atviras. Stadiono centre, virš aikštelės kabo video kubas. Jį sudaro 4 ekranai, kurių kiekvieno plotas yra 35 m². Aikštelė iš stadiono gali išvažiuoti per 4 valandas, todėl veja gali augti normaliomis sąlygomis, be šviesos trūkumo, taip ji nenukenčia koncertų metu. Istorija Planai pastatyti naują stadioną kilo XX a. 10-ojo dešimtmečio pabaigoje, kai senasis Parko stadionas tapo morališkai pasenęs. Po istorinės FC Schalke 04 pergalės UEFA taurės finale 1997 m. ir artėjant klubo šimtosioms metinėms 2004 m. buvo nutarta statyti naują, modernų stadioną. Statybos prasidėjo 1998 m. lapkritį. Naujasis stadionas atidarytas 2001 m. rugpjūčio 13 d. ir pavadintas Arena AufSchalke. Toks pavadinimas suteiktas siekiant atminti seną šachtininkų pasisveikinimą (vok. Glück Auf!). 2005 m. pavadintas „Veltins“ arena pagal rėmėjus. Stadione vyko 2004 m. UEFA Čempionų lygos finalas, Bruce Springsteen ir Bon Jovi koncertai. 2006 m. čia buvo sužaistos penkios XVIII pasaulio futbolo čempionato rungtynės. Rungtynės Šaltiniai Nuorodos Oficiali svetainė